21 любопитни факта за чудото Исландия | webcafe.bg\n28.06.2016, 23:20 (обновена 02.07.2016, 00:18)\nКучият студ е мит. Средната температура през зимните месеци е минус 4 градуса.\nИсландците се запознават и общуват в горещи басейни. И почти никъде другаде.\nИсландия няма постоянна армия. Според данни на Forbes страната е на първо място в света по миролюбивост.\nВъв Висшата лига на Исландия се играе най-краткият сезон - от май до септември.\nВ Исландия не съществуват комари.\nВ Исландия няма ресторанти "Макдоналдс". Последният затвори врати през 2008 г. в разгара на кризата.\nПолицаите не носят оръжие, тъй като престъпност в страната на практика няма.\nМузикалната звезда Бьорк има 407 000 последователи в Instagram (с 82 000 повече от населението на Исландия).\nНа 24 април 1996 г. в мач срещу Естония Арнор Гудьонсен бива сменен от своя син Ейдур, който прави дебюта си за националния отбор на Исландия. Това е първият случай в историята на футбола, когато баща и син участват в международна среща.\nСелекционерът Хеймир Халгримсон и досега си изкарва прехраната като зъболекар на половин работен ден.\nКапитанът на националния отбор Арон Гунарсон започва да се занимава с футбол чак на 15 г. Дотогава бил перспективен хандбалист и дори записва три мача в мъжкото първенство на Исландия.\nИменно хандбалът бе най-популярният спорт в страната. До Евро 2016 по футбол...\nНито един от 73-те клуба, участващи в общо петте лиги, не е със статут на професионален. Въпреки това в страната работят 850 треньори с лиценз от УЕФА.\nВ Исландия няма футболен клуб Локомотив. Причината е, че там не съществуват железници.\nДо 1989 г. бирата е смятана за незаконна напитка в страната.\nОт 2010 г. са забранени сприптийз клубовете.\nТака изглежда мястото, където се е родил и израснал авторът на първия гол във вратата на Англия Рагнар Сигурдсон.\nВ Исландия има 30 големи стадиона с изкуствена настилка (7 са покрити) и около 150 малки.\nСблъсъкът от Евро 2016 срещу Унгария бе следен по телевизията от 98% от населението на страната.\nДобилият световна слава тв коментатор Гудминдур Бенедиктсон е женен за внучката на Алберт Гудмундсон - първият професионален футболист на Исландия, носил екипите на Милан и Арсенал, а впоследствие назначен за министър на финансите...\nВратарят Ханес Халдерсон допреди три години работеше професионално като режисьор. Той засне клипа, с който страната участва на Евровизия през 2012 г.\nСамо Англия може да напусне два пъти Европа за една седмица\nИсторията се превърна в легенда. Легендата се превърна в мит. А Исландия се превърна във футболно чудо, което порази и заплени Стария континент.\nМоже би стискате палци на Франция, симпатизирате на Германия или предпочитате титлата да грабне Италия. Но бъдете честни и признайте - не са ли именно добродушните великани избраниците на вашето сърце?\nПърво участие на голям форум и нито една загуба в мачове срещу Португалия, Унгария, Австрия и Англия. Население - 332 529 жители, от които близо 170 000 са жени. Общо 21 500 регистрирани футболисти - професионалисти са едва 75.\nСамо за четири години националният отбор скочи от 131-во до 34-то място в ранглистата на ФИФА. Две победи над Холандия в квалификационната група за Евро 2016.\nНадяваме се, че г-н Ивайло Петев си води прилежни бележки. Защото след горните данни всяко оправдание за дереджето на родния футбол звучи адски нелепо.\nВ Исландия искаха да развият играта. И я развиха. Построиха 11 покрити комплекса, които разполагат с голям терен и всички необходими удобства. Така желаещите гонят топката независимо от времето навън.\nПочти всички треньори са лицензирани от УЕФА.\nОсновната им задача е да развиват младите таланти. А за работата им през последните 10-15 години е показателен фактът, че нито един от националите на европейското първенство не играе в местното първенство.\nЕстествено, футболният бум в Исландия е само част от общата картина. В галерията ви предлагаме 21 любопитни факта за енигматичната страна.\nOще: 1/4-финали 1/8-финали англия вестници групи групова фаза евро 2016 европейско първенство издания исландия любопитни факти медии осминафинали позор рой ходжсън слам таблоиди четвъртфинали


Храна само за спешни случаи | Говедовъд\nНачало За почивка Храна само за спешни случаи\nПредлага се с асортимент от първокласни, страхотни храни. Всичко пристига опаковано в компактни, лесни за съхранение кутии с лиофилизирана и дехидратирана храна, опакована в трайни торбички, които могат да се съхраняват до 25 години. Най-хубавото е, че храната се приготвя лесно. Просто добавете вода! Общо 16 порции. Пристига, опакована в компактни, лесни за съхранение кутии. Срок на годност: до 25 години. Включва 1 кутия аварийна храна.\nПрез седемдесетте години на миналия век, Балканите бяха споходени от доста земетресения, като най-големите бяха в Скопие, Букурещ-Вранча и др. Трусовете се чувстваха с голяма сила и в София и други селища у нас. И никой не бе подготвен за такава ситуация, никой не си бе приготвил раничка с храна и дрехи за спешни случаи.\nВсе още не сме чували за такава храна у нас, но след този материал може предприемчиви нашенци да почнат и да я предлагат.\nВсъщност за момента основните доставчици на световния пазар не спират да произвеждат.\n„Това е голяма хранителна индустрия, която процъфтява в Америка в по-голямата си част. В Европа има две или три компании и това са продукти, които се отнасят до оцеляването при много трудни условия. Това са специално преработени храни, чиято основна характеристика е, че се съхраняват лесно при нормални условия и имат предимно много дълъг срок на годност. Тоест, някои от тях издържат 25 години“.\nВ Европа компаниите, които произвеждат този вид храни, са базирани в Германия и Англия, докато третата компанията – в Швейцария, се занимава основно с поддържане на водоснабдяване за продажба, в случай на извънредна ситуация.\nНа уебсайта на Германската федерална служба за гражданска защита (BBK) има препоръки за домакинствата да имат достатъчно храна за поне две седмици и по-специално продукти, които могат да се държат извън хладилника.\nГолемите райони в цяла Европа са засегнати от прекъсване на електрозахранването през последните години. Резултатът беше, че хладилниците не можеха да функционират, много продукти, трябваше да се развалят, и супермаркетите разпродаваха в рамките на 48 часа това, което имаха на рафтовете.\nТези практики от страна на компетентните служби и разбира се пандемията Covid-19, карат компаниите за спешни храни да произвеждат постоянно и да обръщат голямо внимание на качеството на продуктите. Качеството на суровините, обработката и приготвянето на храната, както и материалът на опаковката определят дали продуктът ще издържи две, пет, десет, петнадесет или двадесет и пет години да е годен.\nКонсервираните храни са разделени на категории. Класификацията им във всяка категория зависи от температурата и продължителността на пастьоризацията. Колкото по-висока е температурата и колкото по-голяма е продължителността, толкова повече микроорганизми и бактерии са убити. Продуктите могат да се консумират без риск и много по-късно от срока на годност, твърдят производителите на спешни храни. Датата, посочена на опаковката, не е индикация, че храната ще бъде развалена, но главно определя точката, до която тя няма да загуби качеството и вкуса си.\nПоказателна за вековната практика на съхранение на спешна храна е статия от юли 2002 г. в германски сайт, според която 84-годишен мъж намира в гаража си кутия с двадесет кутии хляб от Втората световна война. Компетентният орган за контрол на храните в град Зиген изследва хляба и го описва като „все още годен за консумация“.\nСъвременните технологии вече позволяват ястия, съобразени с предпочитанията на всички. Компаниите предлагат всичко, от пакетирана закуска с бисквитки и палачинки, до спагети с кайма и пакети за вегетарианци и вегани. Според производителите, порциите включват всички калории и витамини, от които човек се нуждае, в зависимост от теглото си. Цената на пакета за възрастен, с всички хранения през седмицата (закуска, обяд, вечеря) е 150 евро. Пакетите варират и са предназначени за нуждите на семейство с различен брой членове.\nИЗТОЧНИК: ΑΠΕ – ΜΠΕ\nСледваща статияЗа животните и млякото – с цифри


Публикувана на Четвъртък, 13 Август 2015 Написана от Диоклийски митр. Калистос (Уеър)\nЦялата статия: Духовният отец в православното християнство\nПубликувана на Понеделник, 10 Август 2015 Написана от Свещ. Олег Мумриков\nЦялата статия: Сами ли сме във вселената?\nПубликувана на Петък, 07 Август 2015 Написана от Прот. Джон Бер\nЦялата статия: Църквата in via\nПубликувана на Вторник, 04 Август 2015 Написана от Иля Каплан\nЦялата статия: Христос като втори Адам в богословието на преп. Максим Изповедник\nПубликувана на Събота, 01 Август 2015 Написана от Игумен Арсений (Соколов)\nЦялата статия: Псалом първи – двата пътя и дървото на живота\nСтраница 174 от 269


Вдишваме пластмаса | СЕГА\nУстановиха, че микропластмасови частици се носят из въздуха. Това повдига въпроси дали и колко пластмаса вдишваме\nПрез последните няколко години микропластмасови частици бяха открити в океаните и в питейната вода. Снегът в Арктика и Алпите вече може да бъде добавен към списъка на обектите, където е открито микропластмасово замърсяване.\nЕксперти от института "Алфред Вегенер" и Швейцарския институт за изследвания на снега и лавините са открили микропластмасови частици, пренесени през атмосферата и след това паднали в планините със сняг. В резултат на този процес се получава замърсяване както в Арктика, така и в Алпите.\nМикропластмасата се образува чрез разлагане на пластмасови отпадъци и най-малките частици са известни като микропластика. Добре известно е, че тези фрагменти попадат в морската вода и морските организми, които ги поглъщат. Но изследователите казват, че досега е направено много малко за изследването на частиците, които се пренасят по въздуха.\nЕкипът, воден от Мелани Бергман и Гунар Герд, откри, че проби от сняг от Хелголанд, Бавария, в Бремен и в Швейцарските Алпи потвърждават, че има висока концентрация на микропластика. Замърсяването с микропластика е установено и в отдалечени райони на Арктика, включително островите Шпицберген.\n"Очевидно е, че по-голямата част от микропластиката в снега идва от въздуха", каза Бергман.\nУчените събраха пробите чрез няколко метода, включително използваха и моторни шейни за събиране на сняг от отдалечени места. Учените използвали инфрачервена спектроскопия, за да определят какви видове пластмаси са открили. Най-високата концентрация на микропластици идва от проби, събрани на селски път в Бавария, където снегът съдържал 154 000 частици на литър. Арктическият сняг съдържа "само" 14 400 частици на литър.\nТези открития пораждат нови опасения за въздействието на микропластиката върху околната среда и човешкото здраве. "След като установихме, че големи количества частици могат да бъдат транспортирани по въздух, това повдига въпроси дали и колко пластмаса вдишваме", каза Бергман.


Начало Икономика Инфраструктура АПИ започва ремонт за 58 млн. лв. на пътя за Крастова гора\nЦелият участък, от 31 км, ще бъде ремонтиран до края на годината\n14:19 14.08.2020 1108 ~ 1 мин. четене\nАгенция „Пътна инфраструктура“ (АПИ) започва ремонт на 31 км от път III-861 Югово - Лъки, по който се пътува до Кръстова гора. Инвестицията е за около 58 млн. лв. и е от бюджета на АПИ, съобщиха от пътната агенция.\nПроектът е разделен на два етапа. В първия етап ще бъде ремонтирана 14-километровата отсечка, която води до Кръстова гора. Крайният срок за завършване на ремонтните дейности е 14 септември. До края на годината пък ще бъде завършен целия останал участък от третокласния път.\nСърбия въвежда PCR тестове за пристигащите от България


Кристали за сезона на Девата за всяка зодия | Az-jenata.bg\nСезонът Дева започна на 23 август и ще продължи до 22 септември. Знакът на Девата е мистичен и интригуващ. Родените под тази зодия са склонни да имат практичен и логичен подход към живота, пазят личния си живот в тайна. Тъй като Меркурий е управляваща планета на Девата, през следващите седмици ще усетим нейното мощно влияние.\nНе бива да забравяме и за някои мощни камъни, които можем да декорираме в дома си, да носим в чантата си или като аксесоар, които да ни помогнат да се възползваме максимално от тази енергия. Вижте три кристала с невероятна сила за сезона на Девата, подходящи за всяка зодия.\nТалисмани за късмет за зодия Дева\nТова е камък, който насърчава практичния и логичен начин на мислене. Може да внесе яснота в мислите ни, когато се чувстваме объркани. Има уникални пречистващи свойства, които елиминират негативната енергия. По време на сезона на Девата, кианитът насърчава спокойната комуникация и ни помага да се свържем по-лесно с другите. Предпазва ни от негативни мисли и внася хармония в живота ни. Също така ни помага да се освободим от нещата, които вече не ни служат.\nКристал Родонит. Снимка: Istock\nТози красив розов кристал спомага за активирането на сърдечната чакра, привличането на любовта в живота ни. Поради влиянието на Меркурий, Девите са склонни да анализират прекалено всяко едно нещо. Когато става въпрос за любов, по време на сезона на Девата е важно да не задълбаем твърде много в мисли и и детайли и това да блокира нашата сърдечна чакра.\nРодонитът има силата да ни помага да се освободим от дълбоко вкоренените болезнени емоции, които задържаме в себе си. Неговият интензивен нюанс на розово успокоява. Родонитът е чудесен камък при стрес, тревожност, страхове. Той активира потока на любовната енергия в живота ни.\nКакъв брак ви очаква с представител на зодия Дева?\nДокато енергиите в сезона Дева ни правят по-практични и трудолюбиви, риолитът ни насърчава и да не забравяме да се забавляваме. Това е камък с топла енергия, носещ радост, творчески идеи. За Девите е известно, че имат невероятно задълбочен подход към работата и не се страхуват да положат много усилия, за да превърнат мечтите си в реалност.\nРиолитът активира и нашата коренова чакра, където е концентрирана енергията на нашата жизнена сила. Така се чувстваме заредени с енергия. Това е камък и на положителната трансформация и промяна, помагащ да излезем от своята зона на комфорт и страховете си, за да поставим ново начало.


Мъртвопиян шофьор плаши полицаи с Бойко Борисов - Bez-cenzura\nBez-cenzura infoБългарияМъртвопиян шофьор плаши полицаи с Бойко Борисов\nПобеснял мъртво пиян шофьор е вдигнал на крак полицията във Враца, съобщи BulNews.\nТази нощ полицейски екип е спрял за проверка лек автомобил „Aуди“ с врачанска регистрация. Зад волана на немското возило е бил 40-годишен жител на града. При спиране на колата, мъжът се опитал да избяга от униформените, но те успели да го настигнат.\nШофьорът е бил във видимо нетрезво състояние и служителите на реда поискали да му направят тест с дрегер, врачанинът обаче категорично отказал. Той не пожелал да предостави документи за проверка и се държал изключително агресивно към служителите на МВР. Почерпеният мъж дори е заплашил ченгетата, че ще извика Бойко Борисов, за да се разправи с тях.\nСлед направена справка от страна на полицаите се установило, че водачът е неправоспособен и е взел колата на сина си без негово знание.\nОказва се, че пияният врачанин е добре известен на полицията, след като преди няколко месеца се хвърли в коритото на река Лева. Припомняме, че инцидентът стана на 3 ноември миналата година.\nТогава мъжът отново седнал зад волана на лек автомобил „Ланча“ след употреба на алкохол. 40-годишният е пътувал към „Червения площад“, когато внезапно е изгубил контрол над колата и скочил в дълбоко около 10 м. дере. След като бил изваден от автомобила, мъжът е започнал да буйства и полицаите незабавно го арестували.\nОчевидно врачанинът не си е взел поука след инцидента и се е проявил отново. Този път обаче се очаква последствията за него да са по-сериозни.\nРайонната прокуратура във Варна предаде на съд пенсионер за държане на 30 кг тютюн без бандерол девет дни, след като…\n07 апр. 2020 България bez-cenzura.info No comments\n128 дела за "коронавирус" престъпления в Североизточна България\n128 дела за престъпления по време на извънредното положение във връзка с COVID-19 взе на специален надзор Апелативната прокуратура във…\n06 апр. 2020 България bez-cenzura.info No comments\nПетима дупничани отнесоха глоби по 5 бона за безцелни разходки\nПолицаи са хванали петима дупничани да се разхождат в градската градина и в парка край града. Съставени са им актове…\n05 апр. 2020 България bez-cenzura.info No comments\nЖестоко убийство на жена потресе варненско село\nЖестоко убийство е извършено във варненското село Ново Оряхово, съобщиха от Областната дирекция на МВР във Варна. Жертвата е 44-годишна жена.…\n04 апр. 2020 България bez-cenzura.info No comments\nШофьор прегази крака на пешеходец, блъсна кола и избяга\nШофьор на лек автомобил Хюндай "Купе" прегази крака на 19-годишен в Бургас. Инцидентът е станал в четвъртък, рано сутринта, малко…\n03 апр. 2020 България bez-cenzura.info No comments\nРазбра се каква ужасна смърт е сполетяла столичанина, открит до…\nМъжът, чийто труп бе открит във вторник сутринта в гора близо до борсата на бул. „Проф. Цветан Лазаров” в София,…\n02 апр. 2020 България bez-cenzura.info No comments\nПърви 72-часов арест заради нарушаване на карантината\nРайонната прокуратура във Варна е привлякла към наказателна отговорност и е задържала за срок до 72 часа 21-годишния Золфи В. В…\n01 апр. 2020 България bez-cenzura.info No comments\n128 дела за престъ…\nПолицаи са хванали п…\nЖестоко убийство е…\nШофьор на лек авто…\nМъжът, чийто труп бе…


Аднексит | Ezine.bg\nАднексит представлява възпаление на придатъците на матката – яйчниците, маточните тръби и свързващия ги апарат. Аднекситът може да бъде предизвикан от най-различни болестотворни микроорганизми /от стафилококи и стрептококи до гъбички/.\nИнфекцията може да проникне както от външните полови органи, така и по лимфен или кръвоносен път, както и от страна на друго възпалително огнище в организма. Когато инфекцията прониква от външните полови органи се нарича възходяща, а в другите случаи – низходяща инфекция. Аднекситът може да бъде остър и хроничен.\nОбластта на външните полови органи е населена от определено количество микрофлора като в това число влиза и потенциално патогенна такава. Патогенната микрофлора е способна да предизвика заболяване, но при достатъчно силна имунна система, тези микроорганизми не могат да проникнат навътре.\nТяхното проникване може да се получи при спад в имунната система, който е причинен от различни заболявания, неправилно хранене, преохлаждане, стрес, хронична преумора.\nСимптоми при аднексит\nХарактерни симптоми за острия аднексит са резки болки в долната част на стомаха, които е възможно да се разпространят към кръста и правото черво. Възможно е болките да се усилят при натоварване или при естествени физиологични нужди.\nНаблюдава се отделянето на кръвенисти или гнойни секрети. Заедно с тези симптоми се появява и обща симптоматика – рязко повишение на температурата, преумора, слабост, неспокоен сън, раздразнителност. В някои случаи се появяват гадене и повръщане.\nВ маточната тръба се образува инфилтрат, който предизвиква образуване на вътрешни сраствания и блокира естествения път на яйцеклетката. По този начин тя не може да се спусне в матката и може да се стигне до извънматочна бременност. Натрупването на гной и възпалителна течност в маточната тръба може да премине към яйчника, предизвиквайки възпалението му.\nОпасността на тези процеси се крие в това, че в засегнатия яйчник се образуват абсцеси, които с течение на времето причиняват гнойно стопяване на тъканта на яйчника. Това води до безплодие. Не е изключено гнойното съдържимо да пробие капсулата на яйчника и да се излее в коремната кухина, което причинява перитонит.\nХроничният аднексит в повечето случаи се получава в резултат на неправилно протекло или недовършено лечение, за което в редица случаи вина носи и самата жена. При прехода на заболяването към хронична форма се редуват периоди на ремисия с периоди на обостряне на симптомите.\nЗасегнатата жена получава получава тъпа болка в долната част на корема, оскъдни или обилни, силно болезнени менструации. Възможно е да се образуват сраствания между всички органи на малкия таз.\nДиагностициране на аднексит\nЗа диагностицирането на аднексит се използват методи като лапароскопия и ултразвукова диагностика. Прави се общ анализ на кръвта, който позволява да се открие наличието на инфекция в организма.\nОбщият анализ на урината също показва стойности извън нормата, което също свидетелства за развитието на възпалителен процес. Колкото по-рано се постави диагнозата аднексит, толкова по-добре ще протече лечението.\nВ зависимост от причинителя на заболяването, се прилага терапия с най-подходящите антибиотици, назначават се физиотерапия и лечебна гимнастика, закаляващи процедури. Храненето трябва да бъде рационално и витаминозно.\nВ никакъв случай не бива да се прилага самолечение, както и да се прекъсва назначеното лечение. При неспазване на лекарските предписания и преждевременно прекъсване на лечението при първите симптоми на подобрени, аднекситът може да се усложни и да се хронифицира. В случаите на сериозни усложнения може дори да се стигне до оперативно лечение.\nВ началото на лечението трябва да се избягват сексуалните контакти, а периодът на това въздържание се определя от лекуващия лекар. Не бива да се консумират пикантни храни и алергени, каквито са яйцата и шоколадът. Трябва да се наблегне на млечните продукти, защото калцият помага за намаляването на възпалението.


Аксесоари : Проточен електронен пресостат SPIDO Brio 2000М\nПроточен електронен пресостат SPIDO Brio 2000М\nЕлектромагнитен вентил Danfoss EV220 G1/2 Пресостат Danfoss KPI35\nпродукт No: 181\nЕлектронният пресостат Brio 2000M e предназначен за управление на помпа с електродвигател. Той стартира помпата при спад на налягането в системата (отваряне на кран) и я спира съответно при затварянето на крана.\nЕлектронният пресостат Brio 2000M спира помпата при липса на вода, като по този начин я защитава от повреда, причинена от работа на сухо. Пресостатът е окомплектован с кабели, за директно свързване на помпа към пресостата, 1.5м кабел за захранване към електрическата мрежа!\nМаксимален ток: 12 А,\nПрепоръчителна мощност: 1200W; Макс. мощност:1500W\nДиапазон на работното налягане: 1÷3,5 bar (фабрична настройка: 1,5 bar)\nМаксимална температура на течността: 55°C\nПрисъединяване: Вход- вътрешна резба 1"; Изход - външна резба 1"\nМанометър: Ø40 mm, 0:12 bar\nтегло 0.570 кг,\nПреглед на всички SPIDO продукти


Villa Wilcock - НАЙ-НИСКИ ЦЕНИ от agoda.com\nОтстъпка нa Villa Wilcock\n248/ J Kurunduwatte Lane. Dalupotha. Negombo, Негомбо Сити, Негомбо, Шри Ланка, 11500 - Покажи на картата\nПовече за Villa Wilcock\nСгушен в сърцето на Негомбо Сити, Villa Wilcock е идеалното място, от което можете да започнете Вашето приключение в Негомбо. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Villa Wilcock гарантират Вашия приятен престой. Хотелът предлага достъп до широк спектър от услуги като съхраняване на багаж, летищен трансфер, зала за пушачи, общ салон/телевизионна зона.\nАтмосферата на Villa Wilcock се усеща във всяка стая. Удобства като климатик, събуждане, будилник, вентилатор, обща баня са само някои от даденостите на обекта. Хотелът разполага с множество уникални възможности за отдих, като например градина. Villa Wilcock е идеално място за туристи, търсещи чар, комфорт и удобство в Негомбо.


Диети | Digital Diario\nArchive for the ‘Диети’ Category\tЕдна от най-предпочитаните диети в България е 90 дневната диета\nCategories: Диети\tTags: Диетите за понижаване на килограми – забелязва ли се резултат от тях или са заблуда\nСлед като наскоро Ви казахме как бихте могли да отслабнете с помощта на Акай Бери, сега ще довършим темата за намаляването на теглото. Ще си поговорим още за диетите и могат ли те действително да предизвикат исканото отслабване. Когато приказваме за диети, се има в предвид за режими на хранене, които ни съдействат да свалим килограми. Огромна част от извесните личности са любители на диети за отслабване. Това е и причината и голям брой от тях да именуват диети личните си названия. Това обяснява защо днешните диети са толкова разнообразни. В повечето случаи се образуват следните групи диети – според сезона, лечебни, диети на известните и още. В случай, че искате да отслабвате посредством диета, то е хубаво да се насочите към диетолог. Когато спазвате диета, е хубаво да ходите и на фитнес или най-малкото да правите тренировки, за да има още по-голям резултат. Запомнете, че по време на диета е от значение пълноценното хранене. Организмът има нужда от различни яденета. Яжте от всичко, но умерено.\nСпоред много от диетолозите закуската е необхоима. Мнението, че когато не се закусва, се слабее, е абсурдно. Това е голяма заблуда. Плюс това се счита, че килограми се смъкват по-лесно, когато се храните по няколко пъти на ден, но в по-дребни количества. Когато изпълнявате диета отстранете сладкото и газираните питиета. Включете в диетата зеленчуците, плодовете и, естествено, минералната вода. Зеленчуците включват голям брой витамини и минерални соли. Това ги превръща в по-добри при храносмилането. Има голям брой дискусии за хляба. Независимо, че някои диетолози да отричат хляба, по мнението на останалите бихте могли да ядете от него, но по-малко. Диетата иска и време. Никак не са препоръчителни диети, с които за дни се смъкват по пет или още килограми. Рязкото понижаване на теглото би могло да доведе до проблеми със здравето. Помнете, че в период на диета за сваляне на килограми е напълнено забранено да броите калориите. Когато се нахраните, не се премервайте на кантара. Вечеряйте по-рано, за да може храната да се приеме от организма. Не се понижава тегло с ядене преди лягане. Помнете, че за да имате успех с диетата и да смъкнете излишните килограми, е хубаво да сте упорити и да я изпълнявате възможно най-стриктно, но не стойте гладни.\nCategories: Диети\tTags: Можем ли да се има вяра на млените продукти като лютеница, пастет и детски храни\nВ нашето съвремие смлените храни са много използвани. Типични примери са детски храни и пюрета. Ежедневно ги консумираме, но не внимаваме за това от какво са съставени. Ако искаме да определим, коя е най-типичната българска храна е почти сигурно, че ще се спрем на лютеницата.Страхотен е вкусът на домашно приготвената. Тя се прави от добре узрели домати, червени чушки, патладжани и подправки. Мерудиите, които задължително слагаме са черния пипер, солта и захарта- малко количиство за притъпяване на киселия вкус.\nВ южните райони на България характерен е кимионът, а в Северна България пикантните чушки и ронената чубрица. В някои рецепти към лютеницата се слагат лук и моркови. Печените чушки не са задължителни, те може да се смелят и сурови, но патладжана първоначално се пече и после се смила. След като се смелят съставките се сваряват в обширна тава. Ето това представлява традиционната българска рецепта за лютеница. Накрая става невероятно вкусна и най-вече полезна. Но можем ли да намерим единтични вкус и качество на пазара? .Няма начин тези,които са вкусвали домашна лютеница да не доловят разликата. Ако цветът на закупената лютеница е странен, значи е прибавено картофено пюре.Той е оранжев или розовеещ, което не е характерно за добре узрелите домати и чушки. Мирисът също е много променен. Добре е лютеницата да е богата на подправки, това я прави невероятно вкусна. Пастетът е следващият мелен продукт, на който ще отдадем нужното внимание в тази статия. Той е възможно до бъде пилешки, гъши, свински, рибен.В магазините има огромно разнообразие от него. По-добре е да заложите на по-високата цена. Това е така, заради това че евтините продукти обикновено съдържат месо с много ниско качество. От огромно значение е и цветът. Ако е с розов цвят това означава,че вътре има наличие на оцветители.Черният дроб в пастета е невероятно благоприятен за нашия организъм. Съдържанието на полезни хранителни елементи и витамини от групата А и В го прави ценен за нашето здраве. Пастетът е вкусен само когато е богат на подправки. Следващите млени продукти, към които ще се фокусираме,са детските. При тях компромиса с качеството е недопустим. За да е здраво едно малко дете, то трябва да си набави нужните хранителни елементи. Препоръчително е да храните детето си с домашно направени каши и сокове, те са много по-здравословни от тези на пазара.Нужно е продуктите с които ще готвите храната, да са перфектно почистени с вода и сварени на пара. За да не купите обработвани с вредни вещества плодове и зеленчуци,използвайте сезонни. Не се препоръчва да прибавяте подправки в детските храни. Допустимо е да добавяте незначително малко количество сол или захар. Кашите и соковете трябва да се употребяват веднага след приготвянето им.На пазара има разнообразие от марки детски храни и всички те се предполага че са безупречни по отношение на качеството, но все пак внимавайте. Не пренебрегвайте подбора на храна и най-вече употребявайте само доброкачествени млени продукти.\nCategories: Диети\tTags: лютеница\tБъдете внимателни с плановете за отслабване!\nВсички сме свидетели как всеки ден се публикуват нови диети, които ви втълпяват, че ако ги спазвате ще отслабнете с много килограми за няколко дена.Добре е да знаем, че колкото и да не ни се вярва, те могат да ни причинят големи здравословни проблеми.\nНай-вредните от всички диети са тези, които ограничават хранителното ни меню само до един вид хранителни съставки.Те водят до недостатъчност на други хранителни вещества и отслабват имунитета на организма ни.Препоръчително е да се консултирате с диетолог, преди да се впуснете в най-новата диета.\nНе са препоръчителни диети, които:\nВи позволява неограничено хранене и отслабане.Ви гарантира бързо отслабване.Не включва фитнес упражнения.Поставя условие да консумирате само скъпа и екзотична храна.Съдържа хранителни добавки.Изисква да се фокусирате основно върху един вид храна, а останалата да игнорирате.Нейната продължителност е няколко дни.\nСигурно сте чували за диетите съобразно вида кръвна група.Когато я спазвате, е необходимо да консумирате само храни, които са специално подхождащи на вашата кръвна група, или в противен случай можете да се разболеете и да качите допълнителни килограми.Ако те не са съвместими с нея, то ще причини болести и излишни килограми.\nНаучно доказателство, че тази диета работи пълноценно все още няма.Затова и няма смисъл да я прилагате.Едва ли ще намерите разумно обяснение да се откажете от даден вид хранителни продукти, защото те не са съвместими с кръвната група, която имате.Нелогично, нали?\nНуждаете се от въглехидрати, в случай, че спазвате диета с много белтъчини.Ако те не се консумират, то тялото взема енергия от собствените си мастни образувания.Положителна страна на тази диета е, че човек се храни с колкото си иска белтъчини, следователно теглото му се намалява и той не изпитва глад, понече хранителните продукти са богати на калории.\nДиетата причинява дисбаланс в обмяната на веществата.Тя е препоръчителна само за здрави хора, без никакви здравословни проблеми в хормоналния обмен, сърцето, или стомаха.От друга страна, поради приемането на много мазнини има риск от увеличаването на холестерола.\nИма риск диетата да не ни е полезна и да не свалим килограми, но да се сдобием с нови болести на сърцето или диабет, както и камъни в бъбреците.\nДруги диети, като вегетарианската например, причиняват на организма недостих на белтъци, както и на желязо, цинк, витамин В.При вегетарианство тялото се лишава от минерали и витамини, както и други полезни съставки.\nВ модерните времена все повече става популярно разделното хранене.Характерно при този начин на хранене и стил на живот е, че не се смесват въглехидрати с белтъчини.Това се дължи на факта, че тялото преработва белтъчините и въглехидратите по различно време и в различни условия.При него продуктите съдържащи белтъчини и храни богати на въглехидрати не се смесват, защото тялото може да ги преработи в различно време и при различни условия.\nЕто, че това е на-разумният метод да отслабнете, както и да бъдете в страхотно здраве.Добре е да знаете, че вашето тяло би могло да се чувства комфортно и, ако спазвате смесена диета, която позволява да се храните с всякакви храни и продукти.\nCategories: Диети\tTags: RSS


:: Начало :: Полезно\nЗимните гуми в България и в Европа\nПоследните снежни дни и предстоящи празници и пътувания поставят въпроса необходимо, задължително или препоръчително е използването на зимни гуми у нас, както какви са изискванията в Европа?\nИНДИКАЦИИ ПО ГУМАТА\nВАЖНА ИНФОРМАЦИЯ ЗА АВТОМОБИЛНИТЕ ГУМИ\nВАЖНА ИНФОРМАЦИЯ ЗА АВТОМОБИЛНИТЕ ГУМИ !!!\nПри размер 205/55 R16H, избора на продукти е много голям,поради голямото разпространение на размера той има голямо значение за пазара, поради което пазара е силно конкурентен на размера. Това намира отражение в нашите резултати.\nTEST 2008/2009 ЗИМА\nТЕСТ ЗИМНИ ГУМИ 2008/2009\nПОЯВА НА БАЛОНИ ПО ГУМИТЕ\n•\tПоявата на балони е една от най-често срещаните повреди, особено по нашите пътища. Балон на страната на гумата възниква, когато има разкъсване на конци от платовете на гумата. Причини:\nЗимните гуми не трябва да имат по-малък грайфер от 4 мм\nПрепоръки и информации за гумите на Вашия автомобил\nТрябва правилно и своевременно да се помисли!\nКак да се отнасяте правилно към гумите и как да разберете, че е време за един нов комплект, ще научите тук. И не забравяйте: не става само въпрос за изправността на Вашия автомобил, а основно за Вашата лична сигурност.\nADAC публикува теста на зимните гуми 2007\nСамо четири пъти немският автомобилен клуб е поставил най-високата оценка, Continental, Dunlop и Michelin са на стълбичката на победителите.\nВ най-общия случай е добре от октомври до Великден да се сложат зимните гуми на автомобила. По това време обичайно немският автомобилен клуб ADAC публикува традиционния си тест за зимни гуми, а този път от общо 34 тествани само 4 са получили най-висока оценка.\n„Особено препоръчителни“, според ADAC за размер 155/70 R 13 са Dunlop SP Winter Response и Continental Winter Contact TS 800, а за размери 205/55 R 16 H новият Michelin Primacy Alpin PA3 и Dunlop SP Winter Sport 3D.\nОсвен тези особено препоръчителни гуми, ADAC дава оценка „препоръчителни“ на още 18 вида гуми и „относително препоръчителни“ на други 8. Освен това Клубът поставя оценка при размер 155 на 4 вида гуми „непрепоръчителни“.\nЕто и сравнителната таблица с оценките, като трябва да се има предвид, че колкото е по-ниско числото, толкова по-висока е оценката.\nТова, че пуснатата климатична система повишава разхода на гориво в автомобила е известно на всички. Немският автоклуб ADAC в своя най-нов тест се опитва да покаже какво е влиянието на използвания климатик върху разхода на гориво.


Как да преборим летните храносмилателни разстройства | CredoWeb\nХранителни добавки 16.7.2014\nКак да реагирате, ако ненадейно по време на лятната почивка ви връхлети стомашен вирус или станете жертва на стомашно разстройство? - Вижте какво съветва специалистът по инфекциозни болести д-р Анелия Гоцева\nЛятото е сезон за пътуване, за забавление, за дълги почивки и кулинарни експерименти. Но лятото е сезон, който се характеризира с още нещо - зачестяват чревнтите инфекции, както вирусни, така и бактериални. Многото хора, струпани на едно място благоприятстват предаването на заразите, а занижената лична и обществена хигиена в комбинация с високите температури, позволяват лесното предаване и разпространение на заразите. Често лошата хигиена или храната със съмнителен произход водят до хранителни разстройства, изразяващи се в диария, стомашни болки и цялостен стомашно-чревен дискомфорт. Оттук и въпросът - как трябва да реагираме, за да бъдат преодолени хранителните разстройства през лятната почивка и изобщо.\nГастроентерология Инфекциозни болести Обща медицина Педиатрия Хранене и диететика Диария Запек Подут корем болки в стомаха чревни инфекции хранителни разстройства Пробиотици разстройство дехидратация д-р Анелия Гоцева Лакто 4 ВИП


Необичайно приятелство свърза бащите на убиец и жертва от „Батаклан“ - България Новини\nНовини — февруари 5, 2020 comments off\nКогато терористите от ИДИЛ атакуват публиката на рок концерт в зала „Батаклан“ в Париж през 2015 г., Жорж Салинас губи своята дъщеря, а Аздин Амимур – своя син. И двамата са на 28 години. Скръбта по загубените им деца сближава двамата мъже, но макар връзката им да изглежда разбираема, от друга страна тя е изключително необичайна, съобщава БТВ.\nПричината е, че синът на Амимур – Сами, е един от тримата нападатели, убили Лола и още 89 души на концерта. Той е бил застрелян от силите за сигурност, преди да детонира експлозивите, прикачени на неговата бронежилетка.\nДвамата мъже разказват пред дубайския вестник „Нешънъл“ как е възникнало тяхното приятелство. Първата среща между двамата бащи не се осъществява лесно. 62-годишният Жорж Салинас е бивш директор на службата за въздействието на околната среда върху здравето в Париж. След кървавия терористичен акт в „Батаклан“, той става председател на асоциацията на жертвите на нападението. Това е и причината Аздин Амимур да го потърси.\nСалинас разкрива, че първоначално му е било трудно да приеме мисълта да се срещне с бащата на един от убийците на дъщеря му, но също така е бил заинтригуван, защото не е знаел за какво го търси Амимур. След трагедията в „Батаклан“ французинът търси отговор на въпроса какво е накарало млади хора на възрастта на дъщеря му да извършат такова ужасно деяние. Решава, че може би бащата на Сами ще му отговори на този въпрос. Аздин Амимур също търси отговор на въпроса как се е стигнало до радикализирането на неговия син и дали това не е станало заради провала му като баща.\n72-годишният французин от алжирски произход не се определя като религиозен мюсюлманин, още повече че цял живот е работил в сферата на музикалния и филмовия бизнес. „Никога не сме подозирали. Той беше добросърдечно и интелигентно момче, което имаше всичко. Когато започна да се моли по-често и показа заинтересованост към религията, се опитах да покажа своята подкрепа, като спрях да пия алкохол и станах по-религиозен. Но аз съм мюсюлманин, който вярва в мира и толерантността, докато Сами се оказа лесен за индоктриниране“, разказва Аздин, според когото синът му е станал лесна плячка за радикалните елементи в джамията в парижкото предградие Дранси.\nПреди да попадне в мрежите на джихадистите Сами бил отличен студент по право с обещаващи възможности за кариера, но всичко това приключило, когато напуснал колежа и станал автобусен шофьор. По-късно синът на Аздин заминал за Сирия, като обяснил, че ще работи за хуманитарна организация, но впоследствие родителите му разбрали, че това не е така.\nБащата се опитва да върне сина си обратно във Франция, дори пътува, за да се срещне с него, но Сами отказва категорично да се прибере. По думите на Амимур през този период синът му приличал на „зомби“. По времето на нападението в зала „Батаклан“ Аздин дори не е знаел, че синът му се намира в Париж. Аздин Амимур е категоричен, че заклеймява това, което е направил синът му, още повече че самият той е преживял ужасите и на войните в Близкия изток и е бил тормозен от френските колониални власти в Алжир.\n„Изпитвал съм върху себе си расизъм, унижение и презрение, но нито за секунда не съм подкрепял тероризма. Намерих друг път, използвайки моя житейски опит, за да живея моя живот. Заклеймявам това, което е направил синът ми, но не мога да спра да го обичам и винаги ще вярвам, че той също е жертва на манипулация“, споделя Амимур.\nЖорж Салинас казва, че травмата на родителите не джихадистите също е много голяма, но за близките на жертвите е трудно да слушат за това. Въпреки всичко между двамата мъже възниква силна връзка, която Жорж не би нарекъл „приятелство“, защото двамата не ходят заедно на почивки и не се забавляват.\nАздин Амимур разказва, че е почувствал, че може да се свърже с бащата на Лола заради общата им болка и тъга, а той често мислел за дъщерята на Жорж, понеже носела същото име като неговата сестра.\nСерията срещи и разговори между двамата мъже ги довежда да идеята да напишат обща книга, в която да потърсят отговор на въпросите, които ги тревожат. Творбата им „Все още имаме думи” е своеобразен терапевтичен проект. В нея Амимур пише писмо до загиналата дъщеря на Жорж, а Салинас – до сина на Аздин. Жорж споделя, че този проект е предизвикал критики от крайно десни медии, които виждат в родителите на атентаторите „прокси терористи“. Трудно му е било да убеди и близките на загиналите в „Батаклан“ в този проект, но е получил и доста позитивни отзиви.\nFathers of Bataclan murderer and victim form unlikely bond to write revealing book on grief\nВиж другите туитове на Georges Salines


Четворката започва да се държи като коалиция | СЕГА\nТепърва на управляващите им предстоят изпитания, с които да докажат, че наистина узряват политически\nМиналата година коментаторите хвалеха четворката за проявената диалогичност и сговорчивост при преговорите за коалиционно управление. Изглежда управляващите тепърва ще трябва да се учат да проявяват същите качества в съвместната си работа.\n47-ото Народно събрание започна с фанфари и големи очаквания. Половин година по-късно една дума стига, за да го опише: слабост. Също както предшествениците си, настоящият парламент се представя лошо в основната си работа – писането на закони. Но като няма закони, поне има зрелища, нали така? Не, дори това няма. Защото сценаристите, които пишат пиесите, разиграващи се в пленарната зала, не проявяват особен талант.\nТака изглежда от жалкото представление, на което стана свидетел публиката, заради неуспешния опит на опозицията да свали от поста му зам.-председателя на Народното събрание Мирослав Иванов. Да се чуди човек какво е минавало през главите на депутатите от ГЕРБ-СДС, ДПС и „Възраждане”, когато подхванаха наказателната си акция срещу младия и очевидно неопитен свой колега. Всъщност, ясно е какво са замисляли. Търсеха си повод да дестабилизират парламента. И понеже виждат, че мнозинството се клати дори от полъх на вятъра, се хващат за всяка възможност, която им попадне.\nИ какво успяха да си намерят този път?\nАми, следното нещастно основание. По време на парламентарен контрол вицепремиерът Асен Василев се изпокара с бившите управляващи и подигравателно ги нарече „Оплаквачки ГЕРБ” заради непрекъснатите им тъжби, че страната пропада по вина на кабинета „Петков”. В отговор Десислава Атанасова – вождът на герберските депутати, придобила показателното прозвище „тежката артилерия на ГЕРБ”, излезе с намерението да разнищи Василев от трибуната. А Мирослав Иванов й спря микрофона.\nПричината – Атанасова беше поискала да говори по процедурен въпрос. Това означава, че каквото и да каже, трябва да го адресира към водещия заседанието – в случая Иванов – защото той отговаря за правилното му провеждане. Тя обаче се захвана да прави чисто политическо изявление, насочено към Василев. Иванов реагира съвсем правилно, защото герберката нарушаваше правилата. Бившите управляващи обаче писнаха, че се запушва устата на опозицията.\nА това е просто абсурдно – защото именно хората на Бойко Борисов говорят най-много в този парламент. На тях обаче им трябваше претекст, за да разклатят едва пусналата тънки корени четворна коалиция. Затова поискаха главата на Иванов. ДПС и „Възраждане” с готовност се присъединиха – нищо, че на думи са страшни врагове на ГЕРБ. И така се започна.\nИванов сам си беше нарисувал мишена на гърба\nняколко седмици по-рано. Това стана на едно от пленарните заседания, когато герберите отново бяха подхванали постоянната си игра на безсмислени процедури, с която нарушават хода на работата. Зам.-шефът на парламента си изпусна нервите и започна да крещи по микрофона на бившите управляващи – а те само това чакаха.\nПърво започнаха подигравките – предложиха му успокоително лекарство. После словесният тормоз – дали ще се изпусне отново. За чест на Иванов той започна да се държи по-стабилно. Преценяваше по-внимателно нещата и дори веднъж спря микрофона на един от своите, защото говореше не според процедурата – същото, за което впоследствие му налетяха герберите заради Атанасова. За хората на Борисов обаче това промяната в поведението му нямаше значение – те просто се нуждаеха от жертва.\nПререканията в пленарната зала около искането за оставка продължиха с часове. Както повечето политически дебати, те бяха скучни и протяжни, и не родиха нищо, което да помогне срещу слабостите на парламентарната институция. Напротив, затвърдиха за пореден път неприятната представа на мнозинството от българите за депутатите – че те са свадливи, антипатични хора, които смятат, че като очернят политическите си опоненти, показват, че милеят за народното благо.\nКогато всички се замерят едни други с кал, печеливши не може да има.\nА и политическите сметки на бившите управляващи не излязоха. С игричката, която разиграха, те дадоха повод – за пръв път от много време насам – на наследниците си във властта да се консолидират. ПП, БСП, ИТН и ДБ, които иначе превърнаха в ежедневие боричканията помежду си, сега се събраха, за да дадат отпор на опозицията. Не защото толкова много си харесват Мирослав Иванов. А защото се осъзнаха като парламентарно мнозинство, което държи юздите на институцията.\nТова определено е крачка напред за четворната коалиция. Особено, ако се вземе предвид, че доскоро бяха готови да предадат парламента в ръцете на опонентите си, защото бяха твърде заети да се бъхтят едни други. Може би, малко по малко, започват да узряват политически. Може би усещат, че имат споделени интереси, като парламентарно мнозинство, които трябва да защитават с общи сили.\nТова ще се разбере скоро – когато до Народното събрание достигне следващата голяма кадрова промяна (като битката за управителя на БНБ) или бъде засегната сериозна държавна политика (например, отношенията със Северна Македония). Тогава ще стане ясно дали четворката е станала истинска коалиция. Или единството, което ПП, БСП, ИТН и ДБ демонстрираха около историята с Иванов, е просто едно моментно съглашение. Първият вариант означава, че най-накрая ще имаме истинско коалиционно управление, а не няколко политически формации, събрали се, за да си разпределят държавната власт. Вторият ще покаже, че предсрочните избори могат да дойдат дори по-скоро, отколкото се опасяваме.\nПо-важно от моментната политическа картина е друго измерение на случилото се –\nкрайно лошото състояние на българския парламентаризъм\nЗа някои хора у нас окаяното ни законодателно събрание е източник на забавление. За повечето обаче е повод за гняв и отчаяние – че за толкова години свободен политически живот не мръднахме и на йота в градежа на диалогични, отговорни и компетентни институции.\nЗатова мнозина гледат назад, към зората на демокрацията, с възхищение и носталгия – към онова бързо отминало време, когато политиката наистина е изглеждала като едно сурово, дори свирепо състезание на идеологии и ценности. А днес политическият живот им се струва като една спирала на упадък, която само ни отвежда все по-надолу. Време е депутатите да обърнат внимание на тези настроения и да дадат надежда на хората. Дължат им го.\nМирослав Иванов, четворна коалиция, ГЕРБ-СДС, Десислава Атанасова, парламентаризъм


Фертилност, Зачеване, Бременност - Albena Koralieva - Треньор\nAlbena Koralieva - Треньор > Новини > бременност > Фертилност, Зачеване, Бременност\nФертилност, Зачеване, Бременност\nОт: Radoslava Mileva\nКатегория: бременност, здраве, йога\nПрограмата Фертилност, Зачеване, Бременност обединява в себе си всички онези фактори, които оказват влияние върху бъдещата майка и възможността за възпроизводство и създаване на поколение. Тя ще Ви помогне с подготовката на зачеване, създавайки у Вас нужното усещане на спокойствие, че всичко е наред.\nРазбира се, както всяко нещо, за да получите това благосъстояние в себе си, трябва и да дадете. Ето в какво се изразява даването и дисциплината, изисквана от Вас:\nТрябва да избягвате следните храни: бяла захар, соя, консерванти, алкохол и др.\nИ да приемате приоритетно тези: сладки картофи, рукола, стафиди\nНутриенти, подпомагащи зачеването: омега 3, магнезий, селен\nПосочените по-горе списъци са, ако не безкрайни, то твърде трудни за изчерпателно запълване. Освен това всяка от нас има специфични гени и ежедневие, с което програмата допълнително трябва да бъде съобразена.\nБез съмнение, ще трябва ежедневно да се грижите за своето здраво тяло отвътре и отвън, като за целта изпълнявате и редица физически упражнения. Какви точно, ще научите, когато се свържете и получите обратна връзка от мен!\ne-Маратон „Женско ядро“\n„Код Женственост“ – стартираме!\nЙога-упражнения за (не)бременни\nКод Женственост в „Училище за бременни и майки със стил“


На Ейдриън и Ан\nАвторът би желал да благодари на всички, които му помогнаха със съвети и дела в проучванията за тази книга.\nОт Белия дом\nХари Макферсън, специален съветник на президента Джонсън\nКларънс Кели, директор\nНик Стамс, вашингтонско бюро\nБил Гън, отдел за връзки с обществеността\nОт Дружеството на бившите агенти\nСинтия Фарар, Йейл\nНатали Уекслър, Харвард\nПол Роу, Харвард\nОт посолството на САЩ\nФилип Кайзер, пълномощен министър 1964-69г.\nБил Киш, аташе\nОт гръцката православна църква\nНегово Високопреосвещенство архиепископ Антенагорас\nСпециални благодарности на мистър и мисис Опека за това, че ми позволиха да ползвам дома им в Барбадос. На Клайв Екстън, Робин Оукли, Тони Таунзенд, Хенри Тонга, Питър Снел, Соня Джордан и Джун Робинс и на съпругата ми, Мери, за часовете, прекарани в редактиране и четене на коректури.\n- Аз, Едуард Мур Кенеди, тържествено се заклевам...\n- ...да изпълнявам съвестно длъжността Президент на Съединените щати...\n- ...и да полагам всички усилия да спазвам и защитавам Конституцията на Съединените щати. Заклевам се!\nЗа първи път в историята на Съединените щати двама братя бяха достигнали до най-желания пост в американския политически живот.\nЧетиридесетият президент се усмихна на четиридесет и третата Първа дама. Ръката му продължаваше да лежи върху Библията на Дуей*, същата, върху която се бе заклел и тридесет и първият президент и която бе принадлежала на баба им. Това бе краят на една борба и началото на друга. Тед Кенеди бе преминал през много изпитания. След бурна кампания на първичните избори, на петото гласуване на конференцията на Демократическата партия в Хюстън едва не бе сразил президента Джими Картър. През ноември 1980 година излезе победител от още по-яростна битка с кандидата на републиканците, губернатора на Илинойс, Джеймс Томпсън. Едуард Кенеди бе станал президент с преднина от 147 000 гласа, най-малката в американската история.\n* Библията на Дуей - английски превод на Библиятаq извършен от римокатолически свещеници в края на 16 и началото на 17 век. - Б. пр.\nСледващият, който го поздрави, бе бившият президент Джери Форд. Той желаеше да се състезава с Кенеди като кандидат на републиканците, но кампанията му през 1980 година се бе провалила. Никога нямаше да получи възможност за реванш:\nБившият президент Никсън отсъстваше.\nАплодисментите започнаха да стихват. Президентът изчака и края на салюта от двадесет и един оръдейни изстрела. Едуард Мур Кенеди се изкашля лекичко и погледна към петдесетте хиляди смълчани граждани, събрали се на "Капитол Плаза", и към останалите двеста милиона пред телевизионните екрани. Нямаше нужда от пелерините и дебелите палта, които бяха помрачили триумфа на брат му. Времето бе необичайно топло за средата на януари и по изпълнената с хора поляна откъм източната страна на Капитолия, макар и подгизнала, не бе останала и следа от коледния сняг.\n- Господин вицепрезидент Бъмпърс, господин председател на Върховния съд, господин президент Картър, господин вицепрезидент Мондейл, преподобно духовенство, съграждани...\nПървата дама го слушаше внимателно и се усмихваше вътрешно, когато чуеше някоя от думите или фразите, които представляваха нейния принос към речта на съпруга й.\nДенят им бе започнал в 6:30 сутринта. И двамата не бяха спали добре след прекрасния концерт в тяхна чест предната вечер. Кенеди бе прегледал обръщението си за последен път, бе подчертал по-важните фрази и бе направил само незначителни промени. Пиер Селинджър се бе обадил снощи и бе предложил израза: "Трябва да направим така, че децата на нацията не само да четат историята, но и да я пишат". Кенеди обичаше риториката и успя да вмъкне фразата.\nТой стана, изми се и се избръсна мълчаливо. Облече тъмен костюм и вратовръзка. Погледна през прозореца на спалнята към спокойната шир на Потомак, която блестеше на утринното слънце. Целуна по бузата сънената си жена и тихо слезе в салона на долния етаж. Три от стените му бяха облицовани с висока дъбова ламперия. Четвъртата страна бе заета от огромен прозорец, през който отново видя Потомак.\nКенеди влезе в приемната през сводестата врата. Икономът, който освен това изпълняваше и ролята на градинар, отвори мълчаливо вратата. Той знаеше къде отива новоизбраният президент. Непознатият шофьор, когото бяха изпратили от Белия дом, направи няколко крачки напред, за да поздрави новия си работодател. Той бе първият, който каза: "Добро утро, господин президент". Кенеди погледна часовника си. Поздравлението бе подранило с повече от четири часа. Двадесет и третата поправка щеше да го направи четиридесети президент, след като тържествено положеше клетва в 12:30, макар че отиващият си президент и неговият екип щяха да бъдат освободени от длъжността и всичките й проблеми точно в 12:00.\nКенеди предпочиташе да кара личната си кола. Но днес, а може би и през следващите осем години, това нямаше да бъде възможно. Седна на задната седалка на своя "Понтиак" GТО и изгледа с любов просторния си модерен дом - продълговата ниска постройка, дело на Карл Уорнък, архитекта проектирал гроба на Дж.Ф.К.* в Арлингтън. Вдигна поглед към прозореца на спалнята. Завесите бяха спуснати. Трите му деца сигурно още спяха.\n* Дж.ф.К. - Джон ф. Кенеди. - Б. пр.\nНа километър и половина оттук, на "Чейн бридж роуд" в Маклийн, Вирджиния, Етел, вдовицата на Робърт Кенеди, също излизаше от дома си.\nПонтиакът потегли бавно по кръгообразната алея. Пред него се движеха две коли, а отзад - още две. Кенеди вече никога нямаше да бъде оставен сам. Но в едно отношение днешният ден нямаше по нищо да се различава от всеки друг вторник през последните шестнайсет години.\nКортежът се насочи по крайбрежието на Потомак по магистралата към мемориала на Джордж Вашингтон и нагоре по хълма. Петте коли спряха. Не се виждаха никакви репортери. Кенеди слезе от понтиака - последни мигове, през които бе обикновен гражданин. Бе помолил тази част от програмата му да не се отразява и пресата бе уважила желанието му. Застана пред гробовете на Джек и Боби и се помоли тихо, с наведена глава. Етел бе пристигнала преди него. Размениха няколко думи.\nПетнайсет минути по-късно, след като спря за миг, за да погледне към отвъдния бряг, към внушителните белокаменни сгради в центъра на Вашингтон, Кенеди седна в колата, която щеше да го върне в Маклийн за последен път. Стивън, готвачът, бе приготвил лека закуска. Джоан, Кара, Патрик и Тед-младши го очакваха с нетърпение в трапезарията. Новоизбраният президент се хранеше машинално, разлиствайки "Вашингтон Пост" и "Ню Йорк Таймс". И двата вестника се бяха постарали да осигурят на новия държавен глава колкото се може по-добър старт и не споменаваха нищо за минали скандали. Кенеди се обърна към помощника си Ричард Бърк, който дойде до него:\n- Добро утро, господин сенатор.\n- Добро утро, Рик. Всичко ли е под твой контрол? - усмихна се Кенеди.\n- Така смятам, сър.\n- Добре. Защо денят ми да не мине както обикновено? Не се тревожи за мен. Просто ще следвам инструкциите ти. С какво трябва да започна?\n- Получихме 842 телеграми и 2412 писма, но те ще почакат, освен изпратените от държавни глави. До дванайсет часа ще бъда готов с отговорите.\n- Сложи им днешна дата, това ще ги поласкае и аз лично ще се подпиша на всяко писмо.\n- Да, сър. Програмата ви е готова. Официалната част започва в единайсет. Ще се срещнете на чаша кафе с президента Картър и вицепрезидента Мондейл в Белия дом. Следва церемонията по встъпването ви в длъжност. През първите ви часове като президент ще присъствате на обяд в Сената, след което ще приемете тържествения парад пред Белия дом.\nКакто всеки друг ден през последните петнадесет години, Бърк му подаде купчина листа с размери осем на петнадесет сантиметра. Те включваха програмата на сенатора час по час. Днес отбелязаните в тях точки бяха по-малко от обикновено. Кенеди пъхна листата във вътрешния джоб на сакото си и благодари на помощника си. Джоан Кенеди стана от масата; светът нямаше представа колко компетентна Първа дама щеше да бъде тя. Естествено в продължение на години бе стояла в сянката на Жаклин и сега възнамеряваше да покаже, че съпругата и на този Кенеди е решителна жена. В светлосин костюм с класическа кройка, тя стоеше в очакване на следващата стъпка на мъжа си.\nПред дома им вече се бе събрала тълпа доброжелатели.\n"Жалко, че не вали", помисли си X. Стюарт Найт, шефът на Сикрет Сървис. Това бе един от най-важните дни в живота му. "Зная, че повечето от тях са безобидни, но подобни мероприятия ме изнервят."\nТълпата отвън наброяваше сто и петдесет души; петдесет от тях бяха служители на мистър Найт. Икономът помогна на новия президент да облече палтото си, а Флорънс Евънс, прислужничката, помогна на Джоан да нагласи шапката си.\nВ момента, в който икономът отвори входната врата и подаде на Кенеди копринения цилиндър, тълпата започна да аплодира президента. X. Стюарт Найт се напрегна леко. Единственото му желание бе двамата с Кенеди да доживеят спокойно до пенсия. На 22 ноември 1963 година той бе младши офицер, но никога нямаше да забрави този ден.\nНовоизбраният президент и съпругата му махнаха с ръце на усмихнатите лица край себе си и не забелязаха, че петдесет души въобще не гледат към тях. Челната кола, която винаги се движеше пет минути преди президента, вече проверяваше маршрута към Белия дом. Служителите на Сикрет Сървис наблюдаваха групичките от хора по пътя, някои от които размахваха флагчета. Те се бяха събрали, за да присъстват на церемонията по встъпването в длъжност и да разкажат на внуците си как Едуард Кенеди е станал президент на Съединените щати.\nВ 10:59 черната лимузина спря безшумно пред Северния вход на Белия дом. Почетната стража от морски пехотинци поздрави петдесет и шест годишния президент Картър, който посрещна Кенеди още на вратата - привилегия, оказвана единствено на гостуващи държавни глави. Президентът поведе приемника си към библиотеката, където щяха да пият кафе заедно с Розалин Картър, вицепрезидента Мондейл със съпругата му и Джоан. Президентът Картър бе облечен в тъмен костюм. Тесните му рамене и тенът на лицето му го караха да изглежда по-млад за годините си, далеч по-млад от новоизбрания президент. Джоан Кенеди бъбреше с Розалин; тя бе прекарала предния понеделник в обиколка из Белия дом, придружена от Първата дама, както би направил всеки бъдещ обитател на тази сграда. Двете жени се бяха разделили като приятелки въпреки предизборната борба, състояла се шест месеца по-рано.\nПрезидентът се оплакваше, че отсега нататък ще трябва да разчита на кулинарните способности на Розалин. "Не е хващала тиган от години, но едно време я биваше. За всеки случай й подарих "Готварската книга на "Ню Йорк Таймс"; това май е единственото им издание, в което не ме критикуват." Кенеди бе неспокоен. Искаше му се срещата да завърши по-скоро, но разбираше, че това са последните мигове на Джими Картър в Белия дом. Затова се престори, че го слуша внимателно; след двадесет години в политиката, маската на лицето му се бе превърнала във втора природа.\nСтарият и новият президент отделиха един час на проблемите, които бяха разисквали многократно през последните два месеца. Засегнаха важни въпроси, които трябваше да бъдат решени още днес, веднага след края на церемонията.\nКенеди трябваше да мисли бързо, за да не би някой да забележи неволното му потрепване в отговор на тези думи.\n- ...часът е дванайсет и една минута.\nПрезидентът Картър погледна прессекретаря си, стана и поведе новоизбрания президент и съпругата му към стъпалата пред Белия дом. Оркестърът на морската пехота изсвири за последен път "Поздрав за командира". В един часа щяха да го изпълнят отново, но вече за първи път.\nКартър и Кенеди бяха придружени до първата кола от кортежа - черна бронирана лимузина с прозрачен покрив. Говорителят на Белия дом, Тим О'Нийл, и лидерът на мнозинството в Сената, Робърт Бърд, бяха заели местата си в президентския автомобил. Двете коли непосредствено зад лимузината бяха пълни със служители на Сикрет Сървис. Мисис Картър и мисис Кенеди се настаниха в четвъртата кола. Отиващият си и новоизбраният вицепрезидент, Мондейл и Бъмпърс, седнаха в петата лимузина, а съпругите им - в тази зад тях.\nX. Стюарт Найт извършваше още една рутинна проверка. Броят на неговите хора бе нараснал от петдесет на сто. Много скоро, като се имат предвид местната полиция и контингентът на ФБР, те щяха да станат петстотин. "Без да се броят момчетата от ЦРУ", мрачно си каза Найт. Те, естествено, не го бяха уведомили дали ще присъстват или не и дори той не успяваше да ги различи в тълпата. Заслуша се във виковете и аплодисментите на зяпачите, които достигнаха кулминацията си при потеглянето на президентската лимузина към Капитолия.\nЧетиримата мъже в челната лимузина разговаряха оживено. Мисълта на Кенеди бе някъде другаде. Махаше машинално с ръка на шпалира от хора по Пенсилвания авеню, но си мислеше за един друг кортеж... преди години. Обновеният хотел "Уилърд", седем правителствени сгради в строеж, редици от къщи, които напомняха индиански скални жилища, новопостроените магазини и ресторанти и широките, потънали в зеленина, улици. Сградата, приютила ФБР, все още носеше името на първия му директор - Дж. Едгар Хувър, въпреки многократните опити на някои сенатори да я преименуват. Колко много се бяха променили тези улици за двадесет години. "Двадесетгодишен цикъл", замисли се той. "Януарска процесия във Вашингтон, ноемврийски кортеж в Далас, януарска процесия във Вашингтон..."\nНаближаваха Капитолия и Джими Картър прекъсна мислите на новоизбрания президент:\n- Нека Бог бъде с теб, Тед. Запомни, ако ти потрябва помощта ми или просто ти се прииска да побъбрим, аз съм в Джорджия. Няма нужда да ти казвам, че на този пост си винаги сам. Винаги ще те разбера, така че можеш да ми се обадиш по всяко време.\nТед кимна и се усмихна любезно; това бе християнски жест при тези обстоятелства. Шестте коли спряха.\nКенеди влезе в Капитолия. Джими Картър се спря за миг, за да благодари на шофьора за последен път. Съпругите, заобиколени от агенти на Сикрет Сървис, махаха на тълпата и заемаха местата си на трибуната.\n- Ще дойде време - прошепна Розалин Картър на Джоан Кенеди, - макар и след години, когато някой мъж ще прави това, което вършим ние. Ще наблюдава как жена му полага клетва.\nМеждувременно главният церемониалмайстор водеше Кенеди по галерията към приемната. На всеки десет крачки стоеше морски пехотинец, който отдаваше чест. В приемната ги посрещна новоизбраният вицепрезидент Дейл Бъмпърс от Арканзас. Размениха си няколко фрази, като никой от двамата не изслуша отговорите на другия.\nПрезидентът на Съединените щати Джими Картър влезе усмихнат - усмивка на човек, освободил се от тежък товар. Той отново се ръкува протоколно с Кенеди; днес щяха да го направят седем пъти. Главният церемониалмайстор ги изведе на трибуната. За тази, както и за всички останали церемонии по встъпването в длъжност на президента, на Източния вход на Капитолия се издигаше временна трибуна. Събралото се множество стана и отвърна на поздрава на президента и неговия приемник. После всички седнаха мълчаливо и зачакаха предаването на властта.\n- Скъпи американци, в мига, в който поемам този пост, Съединените щати са изправени пред огромни и застрашаващи сигурността им проблеми по целия свят. В Южна Африка се води безмилостна гражданска война между бели и черни. В Близкия изток разрушеното през миналогодишната война е вече възстановено, но и двете страни отново строят арсенали вместо училища и ферми. По границите на Китай с Индия и Русия съществува опасност от война между три от най-могъщите и многобройни нации на Земята. Южна Америка се люшка между ултрадясното и ултралявото, но нито една от двете крайности няма да подобри живота на тези народи. Две от държавите-основателки на НАТО - Франция и Испания, са на крачка от комунизма.\n- През 1949-та президентът Хари Труман заяви, че Съединените щати са готови с цялата си мощ и с целия си потенциал, да защитят свободата, където и да бъде застрашена тя. Днес, тридесет и две години по-късно, някои смятат, че този благороден акт се е провалил, че Америка е била и е прекалено слаба, за да понесе на плещите си целия товар на световен лидер. Изправен пред лицето на непрекъснато възникващи международни кризи всеки американски гражданин би могъл да си зададе въпроса какво го интересуват събитията далеч от дома му, защо трябва да се чувства отговорен за защита на свободата извън Съединените щати.\n- Няма да отговоря на тези съмнения със свои думи. "Никой човек не е остров" - е написал Дън* преди два века и половина, - "всеки човек е част от континент". Съединените щати се простират от Атлантика до Пасифика и от Арктика до екватора. "Аз съм част от човечеството, така че не питам за кого бие камбаната; тя бие за теб."\n* Дън - Джон Дън, английски поет (1573-1631). - Б. пр.\nДжоан харесваше тази част от речта. Тя изразяваше собствените й убеждения. Въпреки това се запита дали слушателите ще я посрещнат със същия ентусиазъм, с който бяха приветствали риториката на братя Кенеди през шейсетте. Вълните от оглушителни аплодисменти я успокоиха. Магията все още действаше.\n- У дома ще създадем медицинско обслужване, което ще предизвика завистта на свободния свят. То ще осигури на всички граждани възможност да получат най-добрия медицински съвет и помощ. Няма да позволим нито един американец да умре, защото няма пари да живее.\nМного демократи бяха гласували против Тед Кенеди поради схващанията му за медицинското обслужване. Един побелял от годините лекар му бе казал: "Американците трябва да стоят здраво на краката си". "Как да го направят, когато вече лежат по гръб?" - бе отвърнал Кенеди. "Боже, опази ни от богатите по рождение" - бе отвърнал лекарят и бе гласувал за републиканците.\n- И така, скъпи съграждани, нека осемдесетте години бъдат десетилетието, в което Съединените щати ще се превърнат в световен лидер не само като най-могъща, но и като най-справедлива нация, десетилетието, в което Съединените щати ще поведат война - война срещу страданията, война срещу дискриминацията, война срещу бедността.\nПрезидентът седна. Всички, които го слушаха, станаха едновременно на крака.\nШестнайсетминутната реч, състояща се от хиляда четиристотин и десет думи, бе прекъсвана от ръкопляскания десет пъти. Но когато новият президент се оттегли от микрофона, вече убеден, че е спечелил присъстващите, погледът му не бе насочен към аплодиращото го множество. Сред почетните гости той търсеше един човек, когото искаше да види. С чужда помощ тя успя да стане на крака. Деветдесетгодишната Роуз Кенеди бе почти два пъти по-млада от самата Америка. Церемонията щеше да изгуби голяма част от смисъла и значението си за президента, ако майка му не бе присъствала. Но тя бе тук - прегърбена, немощна, ликуваща. Той отиде до нея и я целуна нежно.\nПосле хвана за ръка Първата дама. До тях застана енергичният и делови церемониалмайстор. Кенеди го отпрати вежливо. Нещата се бяха променили - Е.М.К. вече бе президент и не искаше да напусне трибуната веднага. Първо стисна ръката на бившия президент на Съединените щати, Джими Картър, който вече бе един обикновен гражданин, а сетне на онези, с чиято помощ бе спечелил изборите.\nX. Стюарт Найт мразеше всички отклонения от програмата, а днес нищо не вървеше според графика. Щяха да закъснеят за обяда поне с половин час.\nСенаторът Робърт Бърд поздрави президента. Слабата му фигура и скромно поведение създаваха погрешно впечатление за властта, с която разполагаше като ръководител _ на партийния апарат. Бърд бе изиграл безпогрешно ролята си в Демократическата партия, като изкова съюзите, довели Кенеди на власт. "Последният ви неофициален обяд поне за четири години напред, господин президент."\nСедемдесет и шест души станаха на крака, когато президентът влезе в залата. Това бяха хората, които ръководеха Демократическата партия. Върхушката от Севера бе решила да не поверява нов мандат на мъжа от Плейнс, Джорджия, който изглежда имаше повече разногласия със собствената си партия, отколкото дори президентът Форд бе имал. Чашата преля, когато Картър уведоми демократите в Конгреса, че ще действа през главите им и ще се обърне пряко към народа. Още по-категорично, в типичния си южняшки стил, той поиска от лидерите на мнозинството да заемат ясна позиция. Те направиха това и заложиха на Едуард Кенеди.\nСега всички те, с малки изключения - онези, които се бяха противопоставили на избора на Е.М.К. като кандидат на демократите - се бяха събрали тук. Противниците на Кенеди бяха малцина, тъй като на практика Картър не бе сред любимците на избирателите: само четирима представители на двете камари се бяха представили по-зле от него в изборите през 1976-та. Ръководството на демократите разбираше какво означава това за човек, който трябва да бъде преизбиран. Картър обаче не го осъзнаваше. Е.М.К. не искаше да се кандидатира срещу него, но след известен натиск от страна на редовите партийни членове, се съгласи да участва в първичните избори в Ню Хемпшир. Нито Кенеди, нито Картър бяха провеждали кампания там и Е.М.К. остана силно изненадан, когато спечели седемдесет и пет процента от гласовете. Той продължи борбата без особено желание, но с всеки нов избор броят на неговите делегати нарастваше. Стана ясно, че битката, подобна на сблъсъка Форд - Рейгън през седемдесет и шеста, ще се състои на националната конференция на Демократическата партия. Само че имаше една разлика: Кенеди спечели на петото гласуване, когато Тексас внезапно го подкрепи. Южняшкият лагер на Картър се разпадна и нищо не бе в състояние да промени хода на събитията. Тексасците не можаха да му простят, че в станалото вече историческо интервю за "Плейбой" бе нарекъл президента Джонсън "лъжец и мошеник". Издържаха четири гласувания, но петото - не. Кенеди спечели.\nНякои от присъстващите на обяда бяха вече членове на кабинета му. Мнозина от тях бяха очаквали този миг в продължение на осемнадесет години. За други, по-млади, това бе началото на ерата Кенеди.\nПрезидентът се ръкува с Ейб Чейс, новия държавен секретар, и с Джеръм Уизнър, новия министър на здравеопазването, образованието и социалните грижи. Сенаторът Бърд хвана Кенеди под ръка и го поведе от човек на човек. На този ден всеки искаше да се ръкува с президента. Скоро, като всеки Кенеди, и той се почувства като риба във вода сред това множество.\nПрезидентът нямаше нито възможност, нито желание да изяде обяда си. Всеки искаше да поговори с него. Менюто бе съставено от любимите му ястия; започваше с крем-супа от омари и продължаваше с ростбиф. Накрая, като piece de resistance на главния готвач, бе поднесена шоколадова торта във формата на Белия дом. Джоан наблюдаваше как съпругът й не обръща внимание на парчето от Овалния кабинет пред себе си. "Ако го избираха за президент всеки ден, щеше да стане на суха вейка", прошепна тя на Мариан Еделман, която изненадващо бе назначена за главен прокурор. Мариан бе започнала да обяснява на Джоан значението на правата на децата. Джоан положи усилия да я изслуша; не, може би някой друг път.\nВ мига, в който се ръкува с последния гост и в който изчезна и последното парче от Белия дом, президентът вече бе закъснял с четиридесет и пет минути за парада по случай встъпването му в длъжност. Когато той и придружаващите го застанаха на трибуната пред Белия дом, най-щастливите хора сред двестахилядната тълпа бяха момчетата от почетната стража, стояли мирно в очакване на президента повече от час. Той зае мястото си и парадът започна. Първи премина федералният контингент, след което оркестърът на морската пехота изпълни марш от Соуза и "Бог да благослови Америка". Последваха платформи с живи картини от всеки щат; някои отбелязваха паметни събития от живота на Кенеди и придаваха по-весела нотка на това важно събитие.\nКогато тричасовият парад най-сетне приключи и надолу по булеварда се изгуби и последната униформа, началникът на канцеларията на Кенеди, Еди Мартин, който бе служил като негов административен помощник в Сената, попита президента с какво би желал да се заеме през времето, оставащо до бала.\n- Да подпиша всички назначения и да подредя бюрото си за утре - бе незабавният отговор. - Това ще ми отнеме само четири години.\nПрезидентът отиде направо в Белия дом. Докато преминаваше през Южния вход, оркестърът изсвири "Поздрав към командира". Президентът свали палтото си още по пътя към Овалния кабинет. Настани се уверено зад внушителното бюро от дъб и кожа. Огледа за миг стаята. Бе подредена така, както той бе пожелал. Зад гърба му бе снимката на Джон и Робърт в екипи за футбол. Пред него - преспапие с цитата от Джордж Бърнард Шоу, който Робърт често използваше в речите си: "Някои хора виждат нещата такива, каквито са, и се питат защо. Аз мечтая за неща, които никога не са се сбъдвали, и се питам - защо не." Отляво на Кенеди се намираше флагът на президента, отдясно - знамето на Съединените щати. Средата на бюрото се заемаше от внушителен макет на самолетоносача "Дж. Ф. Кенеди", изработен от Тед-младши от коркови тапи и балсово дърво. В камината горяха въглища. Портретът на Линкълн гледаше от високо новоизбрания президент. Кенеди си спомни как по време на Карибската криза брат му бе погледнал картината и бе казал: "Жалко, че не си с нас в този момент, Ейб". Отвъд високите прозорци зелените поляни се простираха чак до монумента на Вашингтон. Президентът се усмихна. Беше си у дома.\nВзе куп документи и прегледа набързо имената на бъдещите членове на кабинета. Лес Аспин от Уискънсин, Джеръм Уизнър от Масачузетския технологичен институт, Робърт Роса от Ню Йорк, Ричърд Лем от Колорадо; над тридесет указа за назначаване. Президентът подписа всеки от тях с размах. Последният бе Ейб Чейс. Президентът нареди указите да бъдат изпратени незабавно в Конгреса. Прессекретарят му взе листата с имената, които щяха да определят историята на Америка през следващите четири години и каза:\n- Благодаря, господин президент.\nЗа първи път Хадли Рот, дългогодишният му прессекретар в Сената, използва това обръщение. Президентът се канеше да го отбележи, когато в кабинета влезе Джоан, за да му напомни, че остава само половин час до семейната вечеря. Президентът прибра златния си "Паркър" в кожения несесер на бюрото при единайсетте други "Паркър"-а: в Белия дом щяха да бъдат в безопасност.\nПрезидентът побъбри с прессекретаря по пътя към личния си асансьор, който щеше да го отведе до президентския апартамент. Кабината бе толкова малка, че трябваше сам да затвори вратата и да натисне бутона за втория етаж. Запита се какво ли би станало, ако президентът заседне между етажите и не могат да го измъкнат. Но пристигна благополучно, преди да успее да намери задоволително решение.\nПрекоси салона и влезе в президентската спалня, сякаш бе прекарал тук целия си живот. В мебелировката доминираше огромното легло с балдахин, на което бяха спали Труман, Кенеди и Джонсън. Двамата с Джоан бяха решили да използват съседната спалня на Първата дама само като дневна.\n- Джоан, помниш ли онази картина на Моне в Златния салон, която Джак обичаше толкова много?\n- Разбира се, "Утро край Сена".\n- Именно. Да я окачим в тази стая. Знаеш ли, Джими Картър ми каза, че по време на мандата си мога да заемам картини от Националната галерия.\n- Чудесно! - възкликна Джоан. - Да поискаме онзи Пикасо, семейството на плажа, от синия му период - мисля, че се наричаше "Трагедията"... Освен това винаги съм искала да притежавам някой Търнър, макар и само за четири години.\n- За Бога, не можем ли да останем сами в собствената си спалня?\n- Това не е нашата спалня, а историческо място.\nПрислужничката на етажа влезе в стаята, за да провери дали всичко е наред. Смути се. Това бе първата й среща с президента, а той бе гол, с изключение на хавлиената кърпа около кръста.\n- Не ми харесва одеколонът на президента Картър, но иначе всичко е отлично.\nПрислужничката не знаеше дали да се засмее, или да остане невъзмутима и се усмихна неопределено. Лекият хумор в шегата на президента бе резултат донякъде на напрежение, донякъде на облекчение, че първата важна церемония е останала зад гърба му. Джоан Кенеди се забави с тоалета си за вечерта и Теди, който се бе справил само за дванадесет минути, закрачи из стаята и заповтаря възбудено: "Аз трябва да управлявам Съединените щати. Аз трябва да управлявам Съединените щати."\n- Разбира се, скъпи - обади се Джоан, - но не би ли могъл междувременно да ми вдигнеш ципа?\nДвамата слязоха по широката стълба в централния салон и се присъединиха към останалите от клана Кенеди в семейната трапезария. При влизането на президента всички станаха на крака. Не го бяха правили от хиляда деветстотин шейсет и трета.\n- Първият бал е в Арсенала на окръг Колумбия и трябва да тръгнем за там незабавно, господин президент; вече сме закъснели - каза Хадли Рот.\nПовечето от членовете на семейството не бяха приключили с второто ястие. Роуз Кенеди се усмихна от другия край на масата и махна с ръка на Тед, който излезе с Джоан. Останалата част от вечерта бе хаос - шест бала и двадесет хиляди души, по-голямата част от които не изпитваха никакво съмнение, че президентът дължи успеха си именно на ролята, която бяха изиграли в кампанията му. Президентът бе търпелив и очарователен, а Джоан и новата й рокля от Ив Сен Лоран издържаха цялата вечер. Накрая се прибраха в новия си дом, Пенсилвания авеню - 1600. Часът бе 2:30 сутринта.\nВ спалнята на Линкълн тишината бе нарушена единствено от коментара на Джоан:\n- Добре че това се прави само веднъж на четири години и благодаря на Бога, че не може да бъде повече от два пъти в живота ми. - Сети се, че след Айзенхауер нито един президент не бе изкарал два мандата.\nКенеди седна на леглото.\n- Не е много удобно, нали? - попита той.\n- Линкълн не се е оплаквал - отвърна Джоан.\nПрезидентът бе решил да изгаси лампата, когато видя до нея малкото синьо издание на Йейл на "Юлий Цезар" от Шекспир.\n- Това е част от Овалния кабинет - промърмори той.\nДжоан не го чу. Отвори томчето на тридесет и шеста страница и прочете пасажа, който бе подчертал с червено мастило и отбелязал със звездичка:\nМногократно преди смъртта си умират страхливците;\nхрабрецът я вкусва веднъж.\nОт всички чудеса, за които съм чувал,\nнай-странното е, че всеки се бои\nпред лицето на смъртта - неизбежен край,\nкойто настъпва, щом удари часът.\nПрезидентът загаси лампата.


10 правила за храненето по време на бременността – част 2 - Мама, татко и аз\nПродължава от: 10 правила в храненето по време на бременността – част 1\n6. Предпазване от бактерии\nЗа да предпазите бебето си от бактерии като Листерия, Салмонела и Е. коли (всяка от които може да доведе до много неприятни последици, като спонтанен аборт или преждевременно раждане), стойте далеч от меки сирена, приготвени от непастьоризирано мляко и най-вече сурово или преминало през недостатъчна термична обработка месо, птици, морски дарове и яйца.\nУверете се, че хладилникът ви охлажда храните на температура под 4℃ и не яжте храна, която е останала извън него повече от 2 часа. Тя потенциално вече може да е започнала да се разваля и може да навреди на бебето ви.\n7. Ограничете кофеина\nОколо 300 мг кофеин на ден, тоест приблизително 2 малки чашки кафе, се смятат за приемливо количество по време на бременността. Някои специалисти обаче, препоръчват да не приемате повече от 200 мг кофеин дневно, тъй като той може да повиши риска от спонтанен аборт.\nИстината е, че няма точна граница, която можете да поставите при приема на кофеин, но колкото по-малко, толкова по-добре. Ако не можете да се откажете от кофеина, то поне го ограничете до чаша кафе сутрин.\n8. Изхвърлете бързите закуски\nАко принципно сте си позволявали порция пържени картофки и млечен шейк веднъж седмично, то по време на бременността е добре да забравите за тях. В крайна сметка не искате да програмирате вкусови предпочитания на бебето си към храни с високо съдържание на сол, захар и мазнини и изключително ниски хранителни стойности, нали?\nЧетете още: Седем принципа за правилно хранене по време на бременност\n9. Приемайте калций\nЦелта е дневно да получавате поне 1000 мг калций. Бебето ви се нужда от него, за да се развият неговите кости и зъбки през втория и третия триместър от бременността. Освен това, ако в диетата ви няма достатъчно калций, то ще трябва да го извлече от вашите кости, което може да увеличи риска от остеопороза в по-късен етап на живота ви.\n10. Фокусирайте се върху фибрите\nДиетата, богата на плодове, зеленчуци и зърнени култури, помага да предотвратите характерните за бременността запек и хемороиди. Същевременно ще се чувствате сити и е по-малко вероятно да преяждате. Освен това, храните с високо съдържание на фибри обикновено идват в комплект с витамини, минерали и фитохимикали, които са от съществено значение за бебето ви. Стремете се към това да приемате поне 25-35 мг фибри дневно.\nДневните ви дози – какво да хапвате\n• 1000 мг калций – млечни продукти, тъмнозелени листни зеленчуци, обогатени с калций храни\n• 25-35 мг фибри – плодове, зеленчуци, зърнени култури, бобови култури\n• 600 мкг фолиева киселина – зеленчуци, броколи, аспержи, портокали и добавки\n• 27мг желязо – боб, месо, овес, тофу\n• 85 мг витамин С – цитруси, плодови сокове, ягоди, тъмнозелени листни зеленчуци, чушки\nНяколко важни правила по време на бременността


Кофас: Световната икономика вероятно е влязла в стагфлационен режим - Economy.bg\nКофас: Световната икономика вероятно е влязла в стагфлационен режим\nСтроителният сектор е един от най-уязвимите със затягането на кредитните условия, считат анализаторите на компанията\n22 юни 2022, 15:09 a+ a- a\nС бързото влошаване на икономическата и финансова среда, Кофас понижи рейтинга на 16 държави на европейския континент, включително всички големи икономики – с изключение на Италия, която вече е с рейтинг А4. Това стана ясно от Барометъра на Кофас за второто тримесечие на 2022.\nСтойностите за растеж през първото тримесечие на 2022 са под очакванията в повечето развити икономики. Освен това БВП в еврозоната нарасна много слабо за 2-ро поредно тримесечие, като във Франция дори спадна с -0,2%. Според експертите на Кофас, това се дължи на спад в потреблението на домакинствата на фона на намаляваща покупателна способност. Икономиката на САЩ също претърпя свиване, възпрепятствана от външната търговия и трудностите на производствения сектор при попълването на запасите си.\n„Като се вземе предвид ускоряването на инфлацията, очакванията за влошаване на показателите и затягането на глобалните финансови условия, икономическата активност през второто тримесечие не изглежда много по-добре в развитите икономики и ще бъде значително по-неблагоприятна в развиващите се. Макар че вероятно е твърде рано да се каже, че световната икономика е влязла в стагфлационен режим, сигналите са в съответствие с тази гледна точка“ – сподели Пламен Димитров, управител на Кофас България.\nВъпреки стабилизирането на цените на суровините, те остават на много високи нива. Например, цените на петрола не са паднали под 98 долара от началото на войната, тъй като опасенията от потенциален недостиг на доставки остават значителни.\nТози контекст е благоприятен за износителите на суровини и по-специално за петрола. Единствените две повишени оценки на Кофас се отнасят до Бразилия и Ангола, а секторните прекласификации засягат основно енергийния сектор на страните производители, докато секторните понижения са насочени към енергийния сектор в страни, където компаниите са разположени надолу по производствената верига (главно в Европа). Подобно, индустрии, чиято стойностна верига е енергоемка в производствените си процеси, като хартия, химикали и метали, носят рискове, преоценени нагоре в барометъра на Кофас. Селскостопанският сектор е един от тези с най-голям брой понижени оценки през това тримесечие - почти всички региони са засегнати.\n„Вероятно е компаниите, които все още не са прехвърлили изцяло увеличението на производствените си разходи върху продажните си цени, да го направят. По този начин нарастването на цените ще продължи в сектори със значителна сила по отношение на цените. Такъв е случаят с фармацевтичния сектор, където малък брой компании доминират на световния пазар. Вече идентифициран като един от най-устойчивите, той е единственият сектор с оценка за „нисък риск“ в нашия барометър“ – добави Пламен Димитров.\nЕЦБ постепенно затегна позицията си, следвайки примера на Федералния резерв и Английската централна банка, до точката на предварително обявяване на бъдещи повишения на лихвите си. Според експертите на Кофас, това може да предизвика огромно забавяне на икономиката и да възобнови притеснения от нова криза на европейските държавни дългове. В тази среда на затягане на кредитните условия, строителният сектор изглежда е един от най-уязвимите. Очаква се нарастващите разходи по заемите да засегнат пазара на жилищата и респективно и строителната дейност. Това вече е започнало в САЩ, където продажбите на жилища намаляват драстично.\n„Нашият основен сценарий предполага значително забавяне на икономиката през следващите 18 месеца, което позволява на инфлацията да се забави постепенно. Има много рискове за намаляване на световната икономика, докато рискът за повишаване на инфлацията остава. За да ограничат инфлацията, Централните банки изглежда се изкушават да тласнат икономиката към рецесия, която се надяват тя да бъде по-мека, отколкото ако цените продължат да се покачват. Рискът, който не може да бъде изключен, би бил търсенето да спадне, а инфлацията да остане висока поради цените на суровините, които ще се борят да се понижат заради хроничен недостиг на предлагане“ – сподели още Пламен Димитров.


BF Amazing Whey / БФ Невероятен Протеин\nМарка: BODYFAN NUTRITION\nBF Amazing Whey / БФ Невероятен Протеин Хранителна добавка,\nпредназначена за увеличаване на мускулната маса, както и по-бързо въстановяване след интензивно натоварване, особено при спортисти.\nБуркан: 2000 и 2500 грама ℮\nНачин на употреба: Приемайте по една или няколко лъжички дневно, за да обогатите диетата си с допълнителен протеин. Разтваря се лесно в 200 мл вода, мляко, сок или кисело мляко. Съдържание за доза: 1 лъжица (30g).\nДействие: Протеинът подсигурява градивните блокове нужни за възстановяването след края на физическото натоварване. Веднъж приет протеин в организма, той се разгражда на аминокиселини. Има 22 различни аминокиселини в тялото и всяка една от тях има уникална функция. Верижно разклонените (BCAA) са аминокиселините, които тялото не може да произведе от самосебе си и затова те никога не са излишни! Те се метаболизират в мускулите, а не в черния дроб именно затова са и толкова важни за качественото възстановяване след интензивно физическо натоварване.\nСъстав : Студено-обработени концентрат от суроватъчен протеин, обработен чрез микро – филтриране с напречен поток,вкусове, карамел, E150d, гума гуар, сукралоза.\nИнформация за алергени- съдържание: вторичен продукт от мляко (суроватка). Този продукт е произведен в съоръжение, служещо за обработка на други продукти, поради което в продукта е възможно наличието на следните: соя, мляко, пшеница, фъстъци и яйца. Продуктът съдържа източник на фенилаланин, който може да бъде вреден за хора с фенилкетонурия.\nУказание: Да се пази от деца, след отварянето да се съхранява на сухо и проветриво място\nРазпространител: магазин “Боди Фен”, гр. Пловдив,ул. Цар Георги Тертер 1, 0879/260 370\nПРОИЗВЕДЕНО В EU ЗА ФАВОРИТ СПОРТ БГ ООД БЪЛГАРИЯ\nНова цена: 78.00 лева\nСтара цена: 130.00 лева\nСпестявате 52.00 лева\nНова цена: 125.00 лева\nСтара цена: 240.00 лева\nСпестявате 115.00 лева\nЕкстензия & Машина за крака\nЦена: 2950.00 лева\nATX® КОМБИНИРАН (ГОРЕН+ДОЛЕН) СКРИПЕЦ\nЦена: 2350.00 лева\nЦена: 3511 лева\nПРОФЕСИОНАЛНА БЯГАЩА ПЪТЕКА STAR TRAC PRO\nФитнес станция SP 10 de Luxe\nЦена: 993.60 лева\nПрофесионална Бицепс машина\nОлимпийски лост 180 см\nЦена: 220.00 лева\nФитнес станция SP 20 XL\nЦена: 1040.40 лева\nЦена: 626.00 лева\nПрофесионална бягаща пътека Gymtec\nЦена: 2000.00 лева\nЦена: 5039.00 лева\nATX® уред за обратни хиперекстензии\nЦена: 2125.00 лева\nЛегнала фитнес пейка – Фитнес Серия 2000\nЦена: 878.90 лева\nПрофесионална силова клетка\nЦена: 1745.00 лева\nMB 4 Мини Тример\nМетална гимнастическа стълба\nSZ-Лост ECO - черен ATX ®\nФитнес станция Profi Center de Luxe\nЦена: 1518.00 лева\nПрофесионален регулируема лежанка за коремни преси


Велинград - online - “Запрянови-03” спечели поръчката за асфалтиране на улици във Велинград \n“Запрянови-03” спечели поръчката за асфалтиране на улици във Велинград\nПубликувано 2014-07-29 09:45:26 от Темпо\nС крайна оценка от 98 точки “Запрянови-03” ООД от Асеновград оглави класирането на кандидатите за изпълнител на обществената поръчка за асфалтиране на улици във Велинград.\nВ конкурса участваха 6 фирми, но комисията отстрани 4 от тях: “ИСА-2000” ЕООД, “Пътстрой” ООД, “Еко Хидро 90” ООД и Сдружение “Велинград”. Като мотив за недопускането им до конкурса са посочени липса на доказателства за обосноваване на предложените гаранционни срокове и по отношение изискванията на процедурата.\nТака до същинското състезание на офертите достигнаха само “Запрянови-03” и “Тарктур” ЕООД, която е събрала 74 точки.\nСъс заповед на кмета Иван Лебанов от 18 юли 2014 г. асеновградската фирма е класирана на първо място. Заповедта подлежи на обжалване и най-вероятно такова ще последва, тъй като интересът към обществената поръчка е голям. Предвидените дейности по асфалтиране на улици и направа на бордюри и тротоари са на стойност 1 милион лева. Средствата са осигурени от Министерския съвет в рамките на инвестиционната програма за растеж и развитие.\nПреди година “Запрянови-03” бе сред кандидатите за големия ремонт на улиците “Ал. Стамболийски” и “Юндола”, но тогава не спечели и обжалва процедурата пред Комисията за защита на конкуренцията. Името на асеновградската фирма нашумя във Велинград като купувач на сградата на ликвидираната общинска фирма “Стройком”.\nОчаква се при подписване на договор и стартиране на работата общината да обяви списък на улиците във Велинград, които ще бъдат асфалтирани.